V súvislosti s česko-slovensko-poľským sporom o Oravu 24. novembra 1938 zaútočil v Oravskom Podzámku zhromaždený dav kamením na autobus s poľskou delegáciou a poľská vláda obratom oznámila, že v záujme zabezpečenia pokoja bude sporné územie obsadené poľskou armádou. Nasledujúceho dopoludnia začala Samostatná operačná skupina „Sliezsko“, poľskej armády, vstup do Čadčianskeho regiónu, stráženého zosilnenou obranou česko-slovenskej armády. Česko-slovenské jednotky začali urputné ústupové boje so zapojením delostrelectva a bombardérov, boli zaznamenané prípady streľby civilistov do tyla postupujúcich poľských vojsk. Ďalší deň bola oblasť obsadená poľským vojskom.